| Δημοσιογραφία |
| --- |
| Ειδήσεις · Στυλ γραφής Ηθική · Αντικειμενικότητα Αξίες · Αναφορά πηγών Δυσφήμιση Συντακτική ανεξαρτησία Σχολή δημοσιογραφίας Κατάλογος άρθρων περί δημοσιογραφίας |
| 
Κλάδοι |
| Τέχνες · Επιχειρήσεις Διασκέδαση Περιβάλλον Μόδα · Ιατρική Πολιτική · Επιστήμη Αθλητισμός · Τεχνική Εμπόριο · Traffic Καιρός · Κόσμος |
| 
Είδη |
| Συμβουλευτική · Αναλυτική · Broadcast Των πολιτών · Συμμετοχική Συνεργατική · Κοινότητα Οργάνωση της Πληροφορίας · Gonzo Ερευνητική · Literary Muckraking · Αφηγηματική "Νέα δημοσιογραφία"Μη-κερδοσκοπική δημοσιογραφία Online · Γνώμης Ειρηνική · Φωτορεπορτάζ Επιστημονική · Visual · Watchdog |
| 
Κοινωνική επίδραση |
| Fourth Estate Ελευθερία του τύπου Infotainment · Προκατάληψη των Μέσων Δημόσιες σχέσεις Υπηρεσία τύπου Κίτρινη δημοσιογραφία |
| Ειδησεογραφικά μέσα |
| Εφημερίδες · Περιοδικά TV και ράδιο Ίντερνετ Πρακτορεία ειδήσεων Εναλλακτικά μέσα |
| 
Ρόλοι |
| Δημοσιογράφος · Ρεπόρτερ Επιμελητής · Αρθρογράφος Επιμελητής κειμένων Μετεωρολόγος Παρουσιαστής ειδήσεων Φωτογράφος Πολιτικός Σχολιαστής |
| Κατηγορία: Δημοσιογραφία |
| π • σ • ε
 |

Γενικά με τον διεθνή όρο **φωτορεπορτάζ** (= φωτοειδησεογραφία) χαρακτηρίζεται η κάλυψη (συμπλήρωση) μιας ειδησεογραφίας με φωτογραφία και εξελικτικά με βίντεο. Το φωτορεπορτάζ αποτελεί μία επιμέρους μορφή – είδος δημοσιογραφίας.

Ανάλογα του θέματος, ή του χώρου, ή της δραστηριότητας, ή προσώπων που καλύπτει ως θέμα το φωτορεπορτάζ λαμβάνει και τον αντίστοιχο χαρακτηρισμό π.χ. πολιτικό, πολεμικό, ναυτικό, αθλητικό, κ.λπ. Τα κύρια χαρακτηριστικά ενός καλού φωτορεπορτάζ είναι: η επικαιρότητα, η αντικειμενικότητα, καθώς και η πολιτιστική διάθεση.

Γενικά από την αρχή που εμφανίστηκε η φωτογραφία φέρεται να υπηρέτησε τον τύπο. Στην ανακάλυψη αυτής οφείλεται και η εμφάνιση των πρώτων εικονογραφημένων περιοδικών, όπως το "*The Illustraded London News*", που ξεκίνησε την έκδοσή του το 1842 και το "*L' Illustration*", που ξεκίνησε να εκδίδεται ένα χρόνο μετά στο Παρίσι. Με την παράλληλη τελειοποίηση των φωτογραφικών μεθόδων η χρήση της φωτογραφίας στον ημερήσιο τύπο άρχισε να γενικεύεται.  

Ιστορικός σταθμός του φωτορεπορτάζ κρίνεται η εμφάνιση των μικρού σχήματος φωτογραφικών μηχανών Έρμανοξ (1924) και Λάικα (1925) που παρείχαν πλέον την δυνατότητα φωτογραφικής λήψης εσωτερικών χώρων με κάποιο κατάλληλο φωτισμό.  
 
Έτσι το 1928-1929 άρχισαν να τυπώνονται τα δύο μεγαλύτερα σε κυκλοφορία εικονογραφημένα περιοδικά της Ευρώπης, το "*Muncher Illustrierte Presse*" και το "*Berliner Illustrierte Zeitung*", των οποίων ακολούθησαν το γαλλικό "*Vu*" (1928) και τα αμερικανικά "*Life*" και "*Look*" (1936), από τα οποία και αναδείχθηκαν πολλοί και σπουδαίοι φωτορεπόρτερς (όπως αποκαλούνται διεθνώς οι φωτογράφοι επικαίρων ειδήσεων) όπως π.χ. η Μάργκαρετ Μπεργκ-Χουάιτ, ο Άλφρεντ Άιζενσταιντ, ο Πήτερ Στάκπουλ κ.ά.

Στο φωτορεπορτάζ κυρίαρχο στοιχείο επιτυχίας θεωρείται η ικανότητα του φωτορεπόρτερ να πετύχει να συλλάβει ακριβώς εκείνο το σημαντικό στοιχείο μιας δράσης ή ενός γενικότερου θέματος μέσα σ΄ ένα δευτερόλεπτο που θα πρέπει χειρίζοντας τη φωτογραφική μηχανή του με ταχύτητα και ακρίβεια να το αναδείξει και να το μεταβάλλει σε φωτογραφικό στιγμιότυπο άξιο να διατηρηθεί στο χρόνο.

Τέτοια ταλέντα του είδους ήταν ο Ούγγρος Αντρέ Κερτές στη δεκαετία του 1920 όπως και ο Γάλλος Ανρί Καρτιέ-Μπρεσόν, για τον οποίο όπως φέρεται να είχε δηλώσει, "η φωτογραφική του μηχανή ήταν προέκταση του ματιού του".

Πηγές
-----

* "Εγκυκλοπαίδεια Πάπυρος Λαρούς Μπριτάννικα" τομ.60ος, σελ.291.